સ્થળ ઉપર દલિતોની જમીન ઉપર અન્ય લોકોનું દબાણ છે,દલિતો-આદિવાસી પાસે કબજો નથી તો પણ શરતભંગ કરી જમીન ખાલસા કરી દીધી છે,લાંબા સમયથી ગામેગામ જમીનવિહોણા દલિતોએ જમીન માંગી છે પણ લેન્ડ કચેરી ભરાતી જ નથી,આવાસનો પ્રશ્ન વિકટ છે છતાંય લેન્ડ કચેરી ન ભરાતાં ગામતળ માટે જમીન નીમ થતી જ નથી,સરકારી પડતર જમીન દબાણ હટાવવાની જવાબદારી ગ્રામ પંચાયતો પર નાખી રાજ્ય સરકાર માને છે કે એનું કામ થઇ ગયું, સ્થાનિક ગામનું રાજકારણ ગમે તે ભોગે દલિતોની જમીન ખાલસા કરાવવામાં રસ લે છે, જમીનને લગતા કાનૂની કેસો ત્રણ કે ચાર દાયકા થયા હોવા છતાં નિકાલ પામતા નથી,ટૂંકમાં, દલિત-આદિવાસીના જમીનના જે પણ પ્રશ્નો છે તે સરકારની નીતિનો અમલ ન થવાને કારણે ઉભા થયા છે, તેથી આ જમીન અધિકાર સંમેલન બોલાવાયું છે.